83. schôdza NR SR - 9.deň - A. dopoludnia
Dátum: 2023-02-15
Poslanec: Suja, Miroslav (-)
Druh vystúpenia: Vystúpenie v rozprave

44. Ďakujem za slovo, pán podpredseda. Som rád, že táto debata sa vedie v kľudnom tóne a verím, že to bude naďalej takto pokračovať. Vyjadrím sa k viacerým predrečníkom aj samostatnému návrhu. Ako povedali niektorí kolegovia, áno, je smutné, že slovenskí europoslanci hlasujú proti vlastnej republike bez toho, že by mali nejaké dôkazy, bez toho, že by to bolo opodstatnené alebo pravda len kvôli tomu, že sa chcú niekomu zapáčiť. Áno, kladie sa tu otázka, na čo sú nám potom europoslanci, koho záujem obhajujú. Európska únia je jedna z najskorumpovanejších inštitúcií na svete, to potvrdili už viacerí a to nemyslím ani Katargate, ale celkove Pfizer, priamo najvyšší predstavitelia Európskej únie, ale aj ďalšie a ďalšie veci, ktoré presakujú navonok. Európska únia takto skorumpovaná si dovoľuje zasahovať alebo odsudzovať, alebo návrh hlasovania o Slovenskej republike bez toho, že by to bolo relevantne podložené, bez nejakých dôkazov. Len na základe pár ľudí, ktorí tak nenávidia Slovenskú republiku, že sú schopní, aby sme stratili aj tie posledné nejaké znaky štátnosti a hrdosti. Áno, musím súhlasiť aj s Milanom Mazurekom, že na každom živote záleží. Záleží aj na tých dvoch chlapcoch alebo mužoch z Teplárne. Záleží aj na tom dôchodcovi, o ktorom som hovoril v Detve, ktorý bol brutálne zabitý. Aj na mladej zdravotnej sestre, ktorá bola takisto brutálne zabitá. Na každom. Preto verím, že toto uznesenie sa podporí každým poslancom, komu záleží na každom živote rovnako bez toho, že hľadal nejaké výhovorky. O nič iné tu nejde. Ak si pozorne prečítame návrh, ktorý prečítal Ondro Ďurica, nenájdete tam nič také, kvôli čomu by ste nemohli za to zahlasovať. Viete, môžte potom byť na tej druhej strane, že to nepodporíte, ale potom pripadá tak ako naša prezidentka, ktorá niekomu na pohreb pošle čestnú stráž a na niekoho sa úplne vykašle. A to je občanov alebo prezidentka občanov celej Slovenskej republiky. Ale je to vidno, že na niekoho živote záleží viacej, na niekoho živote záleží menej. Ak bude niekto hovoriť, že útočník na Zámockej bol iný, lebo ten útočil len na túto komunitu, tak dopredu, vážení kolegovia, skúste si pozrieť materiály od toho útočníka. On nenávidel politikov, nás všetkých, ktorí sme tu, on nenávidel kresťanov, on nenávidel rôzne národnosti, on nenávidel homosexuálov, on nenávidel každého. Politikov, premiér je podľa mňa politik, teraz síce úradník. On nenávidel každého. Takže nejaká obhajoba, že títo si to zaslúžili, lebo bola napadnutá len konkrétna menšina, tu nie je na mieste. On nenávidel každého, že keby mu to bolo vyšlo, tak sekne najprv toho premiéra, len, bohužiaľ, sa k tomu nedostal. Pán Potocký, vy ste hovoril ako pekne, ja musím s vami súhlasiť, čo sa týka tých policajtov úplne, ale čo sa týka toho, úcta k životu, sú len prázdne frázy, ktoré tu zaznievajú, neriešia nič. Vo všetkej úcte, neberte to osobne, ale neriešia absolútne nič, môžte vy sedieť pri takom bláznovi ako na Teplárni a hovoriť mu niečo o úcte k životu celý deň a nezmeníte to, nezmeníte. Môžte vy sedieť niekde v osade a hovoriť o úcte k životu a keď niekto stade chce, nejaký jednotlivec, tak takisto to nezmeníte. Tu je dôležité, že tie milióny, ktoré sa dávajú, nie sú cielené. Mala by sa tá situácia riešiť komplexne a už od malých detí, aby vyrastali v prostredí, ktoré ich priamo nepredurčuje na páchanie takejto trestnej činnosti a že to nevidia od svojich starších. Poviem vám jeden príklad. Dôchodca asi vo veku ako tuto pán poslanec Osuský. Vystúpil z auta a dával prvú pomoc dieťaťu, dieťaťu. A viete, čo sa stalo? No vybehli z toho domu tí jeho príbuzní alebo čo to boli a zbili ho tak, zbili ho tak, že mu praskla lebka a že skoro zomrel. Prišla policajná hliadka, to hovorím teraz, pán Potocký, to je tá úcta k polícii, čo ste hovorili, že žiadna. A prvé čo bolo, tak zaťali sekeru do čelného skla na policajnom aute. Policajti povedali, že mu nevedia zabezpečiť pomoc, že nech odíde, že nech si odšoféruje auto. S prasknutou lebkou ho nahali 20 km do najbližšej nemocnice šoférovať samého, len preto, že oni, že nepotrebujú v každej správe, za to, že zakročili, proti určitej menšine. Naschvál nepoviem voči komu, kvôli určitej menšine, ktorá ho zbila len za to, že dával prvú pomoc ich dieťaťu, ktoré zrazila vodička, ktorá tam bola, vodička, mladá žena. To dieťa jej nie úmyselne vybehlo do cesty, ani tá nebola tomu na vine, ale niekedy sa to stane. Proste vybehlo do cesty, nedával na to nikto pozor. Neviem, to bolo možno dvojročné, trojročné dieťa, ja si to už presne nepamätám. A tento pán vybehol, bol to ich sused, z tej dediny. A toto si zaslúžil. A potom hovorte niečo o úcte k životu. Tu vravím, že ak sa nezačne tá situácia riešiť už od tých malých detí, od tej výchovy, tak môžme tam tých peňazí naliať, koľko chceme, vážení kolegovia, kolegyne, nezmeníme absolútne nič.